Ján Hirka

**Ján Hirka** (født 16. november 1923 i Abranovce ved Prešov i Tsjekkoslovakia; død 10. april 2014 i Prešov i Slovakia) var en slovakisk prest som ble trakassert og fengslet under kommunisttiden i sitt hjkrmland, og deretter gresk-katolsk biskop som ledet eparkiet Prešov fra 1989 til 2002.
## Liv og virke
### Bakgrunn
Ján Hirka kom fra en bondefamilie. Han gikk på skole i Abranovce og fra 1936 til 1944 på kirkens gymnasium. Han ble uteksaminert derfra den 3. mai 1944. Så begynte han på seminaret i Prešov og begynte å studere teologi. Hans biskop Pavol Peter Gojdič sendte ham for å studere videre ved det teologiske fakultet ved Karlsuniversitetet i Praha.

### Prest
Hjelpebiskop Vasil Hopko presteviet ham den 31. oktober 1949 i seminarkapellet i Prešov. Presteordinasjoner i katedralen var blitt forbudt av staten.

Etter *de facto*-oppløsningen av den gresk-katolske kirke av det tsjekkoslovakiske regime den 28. april 1950, gikk han under jorden for å utføre sitt pastorale virke. Han tjente til livets opphold med ufaglært arbeid uten offisiell arbeidstillatelse, noe han ikke ble innvilget da han søkte om den. 

Han ble arrestert av statsikkerhetstjenesten den 22. oktober 1952, holdt i varetekt i seks måneder og ble dømt til tre års fengsel den 28. april 1953 for å ha «hindret overvåkingen av kirker og religiøse samfunn (§ 173 Str.GB)» . Han ble løslatt 4. juli 1953 med amnesti fra president Antonín Zápotocký.

Den 19. oktober 1955 ble han arrestert igjen sammen med flere prester og nonner. Anklagen om høyforræderi ble henlagt, men han ble 4. september 1956 dømt til to og et halvt års fengsel for å «konsentrere fiendtligheter mot republikken». Han ble deportert til en tvangsarbeidsleir (gruvedrift). Etter løslatelsen 20. mars 1958 fikk han ikke reise hjem fordi han hadde fått oppholdsforbud i regionene rundt Prešov og Košice for fem år. Han fant seg arbeide, også nå «under jorden», med hjelpetjenester på det sosiale område (sykehus, brannvesen).

### Apostolisk administrator av Prešov
Pave Paul VI utnevnte Jan Hirka den 2. april 1969 til apostolisk administrator av Prešov, men utnevnelse til biskop var ikke tillatt av staten. Det biskoppelige ordinariat besto av en toroms leilighet i en forstad til Prešov. 
### Biskop av Prešov
Etter fløyelsrevolusjonen utnevnte pave Johannes Paul II ham til biskop av Prešov den 21. desember 1989. Kardinal Jozef Tomko bispeviet ham den 17. februar 1990, med stor deltakelse av biskoper fra hele verden. Det var den første bispevielsen etter fallet av «jernteppet» i Tsjekkoslovakia.

Hans engasjement for gjenoppbyggingen av Prešov bispedømme var utrettelig. Dette ga ham hweder og utmerkelser. Høydepunktet var pave Johannes Paul IIs besøk i Slovakia i 1995 og saligkåringen av hans forgjenger og mentor Pavol Peter Gojdič i 2001.

Da han nådde anbefalt pensjonsalder for biskoper tilbød han pave Johannes Paul II sin avgang, som ble godtatt med virkning fra 11. desember 2002. Han ble etterfulft som epark av jesuitten Ján Babjak.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Erkebiskop *Ján Hirka* (1923-2014) *1990

## Referanser